Document ID: 32008R1303

ΚΑΝΟΝΙΣΜΌΣ (ΕΚ) αριθ. 1303/2008 ΤΗΣ ΕΠΙΤΡΟΠΉΣ
της 18ης Δεκεμβρίου 2008
για τη διόρθωση του κανονισμού (ΕΚ) αριθ. 983/2008 σχετικά με την έγκριση σχεδίου κατανομής, στα κράτη μέλη, των πόρων που θα καταλογιστούν στο δημοσιονομικό έτος 2009 για την παροχή τροφίμων από τα αποθέματα παρέμβασης στους απόρους της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 43 στοιχείο ζ) σε συνδυασμό με το άρθρο 4,
Εκτιμώντας τα ακόλουθα:
(1)
Λόγω διοικητικής αβλεψίας, οι οργανισμοί που καταχωρίστηκαν στο παράρτημα III του κανονισμού (ΕΚ) αριθ. 983/2008 (2) της Επιτροπής, όσον αφορά τις ενδοκοινοτικές μεταφορές ζάχαρης, ως οργανισμοί που εξουσιοδοτούνται να παραλάβουν ζάχαρη για τη Λιθουανία και την Πορτογαλία, αντιστοίχως, δεν είναι οι σωστοί. Για την ορθή υλοποίηση του σχεδίου απαιτείται η διόρθωση των εν λόγω σφαλμάτων.
(2)
Συνεπώς, ο κανονισμός (ΕΚ) αριθ. 983/2008 πρέπει να διορθωθεί αναλόγως. Η διόρθωση πρέπει να εφαρμοστεί από την ημερομηνία έναρξης ισχύος του εν λόγω κανονισμού.
(3)
Το μέτρο που προβλέπεται στον παρόντα κανονισμό είναι σύμφωνο με τη γνώμη της Διαχειριστικής Επιτροπής για την Κοινή Οργάνωση των Γεωργικών Αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα III του κανονισμού (ΕΚ) αριθ. 983/2008, η τέταρτη στήλη, «Παραλήπτης», τροποποιείται ως εξής:
1.
Στο σημείο 2, η μνεία «Ministério das Finanças, Direcção-Geral das Alfândegas e dos Impostos Especiais sobre o Consumo, Direcção de Serviços de Licenciamento, Portugal» αντικαθίσταται από τη μνεία «IFAP, Portugal».
2.
Στο σημείο 4, η μνεία «NMA, Lietuva» αντικαθίσταται από τη μνεία «Lietuvos žemės ūkio ir maisto produktų rinkos reguliavimo agentūra, Lietuva».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 10 Οκτωβρίου 2008.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Δεκεμβρίου 2008.

Labels: 17
19
5
0
3
6
18